pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ดีขึ้น” สถานการณ์ทรัพยากรทะเลและชายฝั่งไทย
วันศุกร์ที่ 14 กรกฎาคม 2566
“ดีขึ้น” สถานการณ์ทรัพยากรทะเลและชายฝั่งไทย
.....
ครม. รับทราบสถานการณ์ด้านทรัพยากรทางทะเลและชายฝั่ง และการกัดเซาะชายฝั่งของไทย ใน 24 จังหวัด พบว่า แนวปะการังทั่วประเทศ 149,182 ไร่ มีแนวโน้มดีขึ้น อยู่ในสภาพสมบูรณ์ดี 53% สมบูรณ์ปานกลาง 22% เสียหาย 25% พบฟอกขาวบางพื้นที่มีความรุนแรงต่ํา หญ้าทะเล 103,580 ไร่ เพิ่มขึ้น 4% จากปี 64 สมบูรณ์ปานกลาง 36% สมบูรณ์เล็กน้อย 35% และสมบูรณ์ดี 25%
.
สถานการณ์สัตว์ทะเลหายาก ได้แก่ เต่าทะเล พะยูน โลมาและวาฬ และปลากระดูกอ่อน สภาพดีขึ้น
ป่าชายเลนคงสภาพ 1.73 ล้านไร่ มากที่สุดอยู่ในชายฝั่งอันดามันตอนล่าง
ป่าชายหาด 47,149.30 ไร่ กระจายใน 18 จังหวัด ไม่ได้รับการอนุรักษ์และใช้ในเชิงท่องเที่ยว
ป่าพรุ 37,139.56 ไร่ กระจายใน 12 จังหวัดชายฝั่งทะเล
คุณภาพน้ําทะเล อยู่ในเกณฑ์ดีมาก 7% ดี 57% พอใช้ 30% และเสื่อมโทรม 6%
ปัญหากัดเซาะชายฝั่ง 823.06 กม. จากชายฝั่งทะเลทั้งหมด 3,151.13 กม. แก้ไขแล้ว 753.32 กม.
.
สรุปสถานการณ์ในภาพรวมมีแนวโน้ม ดีขึ้น
สถานการณ์ที่ต้องให้ความสําคัญ ได้แก่ ปัญหาการเกยตื้นของสัตว์ทะเลหายาก ปัญหาน้ํามันรั่วและก้อนน้ํามันดินที่ยังพบบ่อย ปรากฏการณ์น้ําทะเลเปลี่ยนสี และขยะทะเล
.
มาตรการระยะสั้น 1-2 ปี คือ ดําเนินการด้านมลพิษทางทะเลและขยะทะเล วางแผนเชิงพื้นที่ ดูแลการกัดเซาะชายฝั่ง และใช้กระบวนการมีส่วนร่วมเพื่อความยั่งยืน
ระยะยาว 3-5 ปี สร้างองค์ความรู้ ติดตามการเปลี่ยนแปลงสถานภาพทรัพยากร ส่งเสริมการมีส่วนร่วมของทุกภาคส่วน อนุรักษ์และเฝ้าระวังตรวจตราเพื่อใช้ประโยชน์อย่างยั่งยืน ฟื้นฟูทรัพยากร ป้องกัน เฝ้าระวัง และส่งเสริมการลดผลกระทบจากแผ่นดินและเกาะ ประกาศพื้นที่อนุรักษ์ ปรับปรุงกฎระเบียบ ตลอดจนเพิ่มความร่วมมือระหว่างประเทศ
.
อ่านเพิ่มเติม คลิก >>https://www.thaigov.go.th/news/contents/details/70223
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดเกษตรฯ  ร่วมหารือกรอบแนวทางการขับเคลื่อนตัวชี้วัดตามมาตรการปรับปรุงประสิทธิภาพในการปฏิบัติราชการ ของกระทรวงเกษตรและสหกรณ์
วันศุกร์ที่ 14 กรกฎาคม 2566
รองปลัดเกษตรฯ  ร่วมหารือกรอบแนวทางการขับเคลื่อนตัวชี้วัดตามมาตรการปรับปรุงประสิทธิภาพในการปฏิบัติราชการ ของกระทรวงเกษตรและสหกรณ์
รองปลัดเกษตรฯ  ร่วมหารือกรอบแนวทางการขับเคลื่อนตัวชี้วัดตามมาตรการปรับปรุงประสิทธิภาพในการปฏิบัติราชการ ของกระทรวงเกษตรและสหกรณ์
เมื่อวันพฤหัสบ​ดี​ที่ 13 กรกฎาคม​ 2566 นายอภัย สุทธิสังข์ นายสุรเดช สมิเปรม นายเศรษฐเกียรติ กระจ่างวงษ์ และนายพีร​พันธ์​ คอทอง​ รองปลัดกระทรวงเกษตรและสหกรณ์ พร้อมด้วย ผู้อํานวยการ​สํานัก​พัฒนา​ระบบ​บริหาร​ สํานักงานปลัดกระทรวงเกษตรและสหกรณ์ และเจ้าหน้าที่ผู้​เกี่ยวข้อง​ ร่วมประชุมเพื่อพิจารณาข้อมูล​การขอปรับเปลี่ยนรายละเอียดตัวชี้วัดตามมาตรการปรับปรุงประสิทธิภาพในการปฏิบัติราชการ ประจําปีงบประมาณ พ.ศ. 2566 ของกระทรวงเกษตรและสหกรณ์ ในรอบ 12 เดือน เพื่อให้ผู้บริหารที่กํากับดูแลส่วนราชการที่เกี่ยวข้องได้รับทราบและพิจารณาตัวชี้วัดที่ส่วนราชการขอปรับเปลี่ยนรายละเอียดฯ ในเบื้องต้น ก่อนเสนอให้คณะกรรมการกํากับการประเมินผลการปฏิบัติราชการของส่วนราชการในกระทรวงเกษตรและสหกรณ์พิจารณา และส่งให้สํานักงานคณะกรรมการพัฒนาระบบราชการ (ก.พ.ร.) พิจารณาภายในเดือนกรกฎาคม 2566 ต่อไป
พร้อมกันนี้ ได้หารือแลกเปลี่ยน​ กรอบแนวทาง​ในการบูรณาการ​ขับเคลื่อนงานและการกําหนดตัวชี้วัดที่สําคัญ​ในปีงบประมาณ​ พ.ศ. 2567 เพื่อการพัฒนา​และขับ​เคลื่อนงานในภาพรวม​ของกระทรวงฯ ที่สอดคล้องและตอบโจทย์กับ​เป้าหมายการพัฒนา​ของยุทธศาสตร์​ชาติ
รัฐบาลไทย-ข่าวทำเนียบรัฐบาล-รมว.สุชาติ ส่ง โฆษกแรงงาน เยี่ยมการฝึกอบรมอาชีพชุมชน ตชด. เมืองเลย
วันพฤหัสบดีที่ 13 กรกฎาคม 2566
13/07/2566
รมว.สุชาติ ส่ง โฆษกแรงงาน เยี่ยมการฝึกอบรมอาชีพชุมชน ตชด. เมืองเลย
รมว.สุชาติ ส่ง โฆษกแรงงาน เยี่ยมการฝึกอบรมอาชีพชุมชน ตชด. เมืองเลย
วันที่13กรกฎาคม2566นายสุชาติชมกลิ่นรัฐมนตรีว่าการกระทรวงแรงงานมอบหมายให้นางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยนางสาวอาภากรว่องเขตกร ผู้ตรวจราชการกรมกรมพัฒนาฝีมือแรงงานเยี่ยมชมโครงการพัฒนาทักษะในการประกอบอาชีพตามโครงการอันเนื่องมาจากพระราชดําริในสมเด็จพระกนิษฐาธิราชเจ้ากรมสมเด็จพระเทพรัตนราชสุดาฯสยามบรมราชกุมารีประจําปีงบประมาณพ.ศ. 2566โดยมีพันตํารวจตรีศักดินนท์ศักดาครูใหญ่โรงเรียนตํารวจตระเวนชายแดนบ้านวังชมภูส.ต.ท.ธวัชพงษ์แสนอินทร์อํานาจปลัดอําเภอเอราวัณหัวหน้าส่วนราชการหน่วยงานในสังกัดกระทรวงแรงงานจังหวัดเลยผู้ประกอบการภาคเอกชนและผู้นําชุมชนร่วมให้การต้อนรับณโรงเรียนตํารวจตระเวนชายแดนบ้านวังชมภูหมู่ที่5ตําบลทรัพย์ไพวัลย์อําเภอเอราวัณจังหวัดเลย
นางเธียรรัตน์กล่าวว่ากระทรวงแรงงานได้ให้ความสําคัญกับการดําเนินงานโครงการอันเนื่องมาจากพระราชดําริฯเพื่อให้ประชาชนทุกกลุ่มได้มีอาชีพมีงานทํามีการพัฒนาศักยภาพฝีมือแรงงานให้แรงงานมีความรู้ความสามารถและมีคุณภาพชีวิตที่ดีโดยหน่วยงานในสังกัดกระทรวงแรงงานบูรณาการทํางานร่วมกันในการนําบริการด้านแรงงานมาให้บริการในจังหวัดที่มีโรงเรียนตํารวจตระเวนชายแดนในพื้นที่จํานวน40จังหวัดขณะนี้ดําเนินการแล้ว33จังหวัดในส่วนของจังหวัดเลยในวันนี้มีสํานักงานพัฒนาฝีมือแรงงานเลยได้มาฝึกอบรมโครงการตามแนวทางอันเนื่องมาจากพระราชดําริประเภทการฝึกอาชีพเสริมสาขาการติดตั้งและใช้งานระบบเซลล์พลังงานแสงอาทิตย์จํานวน18ชั่วโมงระหว่างวันที่13 -15กรกฎาคม2566ให้แก่ครูโรงเรียนตํารวจตระเวนชายแดนผู้ปกครองนักเรียนประชาชนในเขตพื้นที่ชุมชนตชด.ผู้จบการศึกษาจากตชด.และครอบครัวตชด.ซึ่งหลักสูตรที่คัดเลือกนํามาฝึกอบรมชุมชนโรงเรียนตํารวจตระเวนชายแดนนั้นเป็นความต้องการของชาวบ้านในพื้นที่เพราะเป็นหลักสูตรที่ใช้เวลาการฝึกไม่นานฝึกจบแล้วสามารถประกอบอาชีพได้ทันที
ด้านพันตํารวจตรีศักดินนท์ศักดาครูใหญ่โรงเรียนตํารวจตระเวนชายแดนบ้านวังชมพูกล่าวว่าโรงเรียนตํารวจตระเวนชายแดนบ้านวังชมภูอ.เอราวัณจ.เลยอยู่ในสังกัดกองกํากับการตํารวจตระเวนชายแดนที่24กองบัญชาการตํารวจตระเวนชายแดนสํานักงานตํารวจแห่งชาติมีครูฝึก9คนนักเรียน90คนเปิดสอนตั้งแต่ระดับชั้นอนุบาลจนถึงชั้นประถมศึกษาปีที่6เป็นนักเรียนที่อยู่ในพื้นที่บ้านวังชมภูและบริเวณใกล้เคียงในวันนี้ขอขอบคุณกระทรวงแรงงานที่ได้นําโครงการฝึกอาชีพตามโครงการอันเนื่องมาจากพระราชดําริฯมาฝึกอบรมให้กับตํารวจตระเวนชายแดนและชาวบ้านในชุมชนถึงที่ซึ่งโครงการนี้เป็นโครงการที่ดีทําให้ตํารวจตระเวนชายแดนและชาวบ้านในชุมชนได้พัฒนาและเพิ่มทักษะของตนเองอีกทั้งยังสามารถนําความรู้ที่ได้จากการฝึกอบรมไปต่อยอดในการประกอบอาชีพได้อีกทางหนึ่งด้วย
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-PM pleased with Thailand’s rank in top 10 best places to retire in 2023
วันพฤหัสบดีที่ 13 กรกฎาคม 2566
PM pleased with Thailand’s rank in top 10 best places to retire in 2023
PM pleased with Thailand’s rank in top 10 best places to retire in 2023
July 13, 2023, Deputy Government Spokesperson Tipanan Sirichana disclosed that Prime Minister and Defense Minister Gen. Prayut Chan-o-cha was pleased with the outcome of a survey conducted by the International Living magazine on the World’s Best Places to Retire in 2023 and the 2023 Annual Global Retirement Index, according to which Thailand ranks 9th.
The 2023 Annual Global Retirement Index is informed by hundreds of opinions and real-life experiences—information—compiled by the magazine’s trusted sources in the best retirement destinations across the globe. Top 10 Best Places to Retire in 2023 according to the magazine’s compilation are: 1) Portugal; 2) Mexico; 3) Panama; 4) Ecuador; 5) Costa Rica; 6) Spain; 7) Greece; 8) France; 9) Italy and Thailand; and 10) Colombia. Thailand is the only country from Asia that stands in the top 10.
The International Living stated that Thailand is not only a popular destination for retirees, but also the expats who look for a place with an affordable cost of living yet manifesting an enriched way of life. Thai economy is also on the rising trend. Coupling with its location at the heart of Southeast Asia, Thailand has become one of the world’s international business hubs.
Likewise, the website: www.numbeo.com, a crowd-sourced global database of perceived cost of living, property prices, and quality of life, has conducted a comparative compilation on the cost of living in ASEAN’s 5 big cities, and Bangkok scores 44.29, while Singapore is 85.87, Ho Chi Minh City, 36.47, Jakarta, 35.25, and Kuala Lumpur 35.71.
The Deputy Government Spokesperson emphasized that the Prime Minister has handed down policies for concerned agencies to implement measures to promote investment along with enhancing national competitiveness, developing domestic and regional transportation network, and promoting creative economy and soft power, in a bid to increase national revenues.
รัฐบาลไทย-ข่าวทำเนียบรัฐบาล-กรมทางหลวงชนบท ดำเนินโครงการปรับปรุงบริเวณย่านชุมชนบนถนนสาย รอ.4022 จังหวัดร้อยเอ็ด เสร็จสมบูรณ์
วันศุกร์ที่ 14 กรกฎาคม 2566
กรมทางหลวงชนบท ดําเนินโครงการปรับปรุงบริเวณย่านชุมชนบนถนนสาย รอ.4022 จังหวัดร้อยเอ็ด เสร็จสมบูรณ์
เพิ่มความสะดวกปลอดภัยในชุมชน ยกระดับการเดินทางระหว่างจังหวัด พร้อมส่งเสริมการขนส่งสินค้าทางการเกษตรในพื้นที่ให้มีประสิทธิภาพมากยิ่งขึ้น
กรมทางหลวงชนบท (ทช.) กระทรวงคมนาคม โดยสํานักงานทางหลวงชนบทที่ 6 (ขอนแก่น) ดําเนินโครงการปรับปรุงถนนทางหลวงชนบทสาย รอ.4022 แยก ทล. 2043 - บ้านกอกแก้ว (ตอนสุวรรณภูมิ) อําเภอหนองฮี จังหวัดร้อยเอ็ด ระยะทาง 2.325 กิโลเมตร ดําเนินการซ่อมสร้างขยายถนนแบบแอสฟัลท์ติกคอนกรีต โดยวิธี Pavement In-Place Recycling และงานเสริมผิวแอสฟัลท์ติกคอนกรีตขนาด 2 - 4 ช่องจราจร มีไหล่ทาง พร้อมติดตั้งไฟฟ้าแสงสว่าง ป้ายอํานวยความปลอดภัย และระบบระบายน้ํา ใช้งบประมาณ 34.970 ล้านบาท ปัจจุบันดําเนินการแล้วเสร็จ ทําให้สามารถขนส่งสินค้าทางการเกษตร เดินทางไปยังสถานที่ราชการ อาทิ โรงพยาบาล โรงเรียน สถานีตํารวจ แหล่งท่องเที่ยว (บ่อพันขัน และกู่พระโกนา) ได้อย่างสะดวกและปลอดภัย รวมถึงเป็นเส้นทางลัดระหว่างอําเภอสุวรรณภูมิ อําเภอโพนทราย อําเภอพนมไพร จังหวัดร้อยเอ็ด เชื่อมไปยังจังหวัดยโสธรและศรีสะเกษ ช่วยยกระดับคุณภาพชีวิตที่ดีให้กับประชาชนในพื้นที่เป็นการกระจายความเจริญไปสู่ภูมิภาคได้เป็นอย่างดี
รัฐบาลไทย-ข่าวทำเนียบรัฐบาล-​รัฐบาลเปิดช่องทางส่งออกปลาหิมะเพิ่มตลาดรับซื้อปลาหิมะไทย
วันศุกร์ที่ 14 กรกฎาคม 2566
14/07/2566
​รัฐบาลเปิดช่องทางส่งออกปลาหิมะเพิ่มตลาดรับซื้อปลาหิมะไทย
​รัฐบาลเปิดช่องทางส่งออกปลาหิมะเพิ่มตลาดรับซื้อปลาหิมะไทย
วันนี้ (14 กรกฎาคม 2566) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า คณะรัฐมนตรี (11 กรกฎาคม 2566) มีมติเห็นชอบและอนุมัติให้อธิบดีกรมประมง หรือผู้ที่อธิบดีมอบหมายเป็นผู้ลงนามในเอกสาร Letter of application for cooperating status และส่งให้คณะกรรมาธิการด้านการอนุรักษ์ทรัพยากรมีชีวิตทางทะเลของมหาสมุทรแอนตาร์กติก (The Commission for the Conservation of Antarctic Marine Living Resources : CCAMLR)
โดยที่หนังสือจาก CCAMLR นี้เพื่อขอความร่วมมือให้ไทยพิจารณาเข้าร่วมเป็นประเทศที่ไม่ใช่สมาชิกแต่ให้ความร่วมมือ (Cooperating Non – Contracting Party : CNCP) ผ่านการยื่นหนังสือแสดงความจํานงในการให้ความร่วมมือตามมาตรการอนุรักษ์ 10 – 05 (Conservation Measure 10 - 05) กําหนดให้จัดทําใบรับรองการจับสัตว์น้ําสําหรับปลาหิมะ และการบันทึกข้อมูลการนําเข้า – ส่งออกปลาหิมะ (Toothfish) ในระบบอิเล็กทรอนิกส์ ของ CCAMLR เพื่อป้องกันยับยั้ง และขจัดการทําประมงปลาหิมะที่ผิดกฎหมายขาดการรายงาน และไร้การควบคุม (IUU) และสามารถตรวจสอบย้อนกลับปลาหิมะได้
จากข้อมูลพบว่าปี 2565 ไทยนําเข้าปลาหิมะ 289 ตันมูลค่า 327.97 ล้านบาท ส่งออก 2.67 ตันมูลค่า 0.91 ล้านบาท โดยที่ประเทศคู่ค้าคือ สิงคโปร์ ซึ่งไทยไม่สามารถส่งออกปลาหิมะไปยังประเทศสมาชิก CCAMLR จํานวน 26 ประเทศได้ เช่น ออสเตรเลีย บราซิล จีน อินเดีย ญี่ปุ่น เกาหลีใต้ รัสเซีย แอฟริกาใต้ สหราชอาณาจักร และสหรัฐอเมริกา เนื่องจากประเทศเหล่านี้จะไม่รับซื้อปลาหิมะที่ไม่ปฏิบัติตามมาตรการอนุรักษ์ 10 – 05
ในส่วนของมาตรการอนุรักษ์ 10 – 05 ให้ความสําคัญกับการแก้ไข IUU สําหรับปลาหิมะ อาทิ ให้แต่งตั้งเจ้าหน้าที่ประสานงานตรวจสอบย้อนกลับเพื่อการออกใบรับรองการจับสัตว์น้ํา ให้ระบุที่มาของปลาหิมะรวมไปถึงตรวจสอบว่าการประมงเป็นไปตามมาตรการการอนุรักษ์ และในการนําเข้า ส่งออก และการนําเข้าเพื่อการส่งออก ต้องแนบเอกสารส่งออกปลาหิมะและเอกสารนําเข้าเพื่อการส่งออก รวมทั้ง เจ้าหน้าที่ศุลกากรต้องตรวจสอบเอกสารว่าตรงกับ e - CDS
“รัฐบาลมั่นใจว่าการเข้าร่วมจะเป็นโอกาสให้ผู้ประกอบการแปรรูปสินค้าปลาหิมะของไทยส่งออกไปยังประเทศสมาชิก CCAMLR ทั้ง 26 ประเทศได้ และจะส่งเสริมภาพลักษณ์ ศักยภาพด้านการประมงของไทยให้กับประเทศคู่ค้าที่จะเป็นประโยชน์กับการประมง และเศรษฐกิจของไทยมากขึ้น ทั้งนี้ ในส่วนของการเตรียมความพร้อมนั้น หน่วยงานที่เกี่ยวข้องได้เตรียมความพร้อมรองรับการเข้าร่วมลงนามไว้ด้วยแล้ว” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-น่าพอใจ! ไทยใช้สิทธิประโยชน์จาก FTA ช่วง 4 เดือนแรกของปีนี้ แตะ 25,831 ล้านเหรียญสหรัฐฯ
วันศุกร์ที่ 14 กรกฎาคม 2566
น่าพอใจ! ไทยใช้สิทธิประโยชน์จาก FTA ช่วง 4 เดือนแรกของปีนี้ แตะ 25,831 ล้านเหรียญสหรัฐฯ
.....
กรมการค้าต่างประเทศ กระทรวงพาณิชย์ เผยภาพรวมการใช้สิทธิประโยชน์ทางการค้าสําหรับการส่งออกภายใต้ความตกลงการค้าเสรี (Free Trade Agreement: FTA) ในช่วง 4 เดือนแรก (ม.ค. – เม.ย) ของปี 66 ซึ่งมีมูลค่ารวม 25,831.09 ล้านดอลลาร์สหรัฐ มีสัดส่วนการใช้สิทธิ FTA สูงถึง 74.75% โดยดําเนินงานตามนโยบายรัฐบาลที่ได้เจรจายกระดับ FTA เดิม และจัดทํา FTA เพิ่มเติมกับประเทศคู่ค้าที่มีศักยภาพ เพิ่มโอกาสทางการแข่งขันแก่ผู้ประกอบการไทย ผลักดันมูลค่าการค้าและการลงทุนให้ขยายตัวมากขึ้น ซึ่งตอนนี้ไทยมีจํานวนถึง 14 คู่ภาคี FTA
.
ขณะเดียวกันยังได้หารือร่วมกับภาคีจากหลายประเทศ เดินหน้าเจรจายกระดับความตกลงการค้าเสรีอาเซียน – จีน พร้อมร่วมเจรจาจัดทําความตกลงการค้าเสรีอาเซียน – แคนาดา ความตกลงการค้าเสรีไทย – ศรีลังกา และความตกลงการค้าเสรีไทย – สมาคมการค้าเสรีแห่งยุโรป (European Free Trade Association : EFTA) หรือ EFTA คาดว่าจะมีความคืบหน้าเป็นรูปธรรมภายในปี 67 รวมทั้ง ความตกลงการค้าเสรีไทย-EU ซึ่งคาดการณ์ตั้งเป้าให้เสร็จภายในปี 68 เป็นต้น
.
อ่านเพิ่มเติม คลิกhttps://www.thaigov.go.th/news/contents/details/70258
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว. วราวุธ ต้อนรับ เอกอัครราชทูตสหพันธ์สาธารณรัฐเยอรมนีประจำประเทศไทย ในโอกาสอำลาตำแหน่ง
วันศุกร์ที่ 14 กรกฎาคม 2566
รมว. วราวุธ ต้อนรับ เอกอัครราชทูตสหพันธ์สาธารณรัฐเยอรมนีประจําประเทศไทย ในโอกาสอําลาตําแหน่ง
รมว. วราวุธ ต้อนรับ เอกอัครราชทูตสหพันธ์สาธารณรัฐเยอรมนีประจําประเทศไทย ในโอกาสอําลาตําแหน่ง
รมว. วราวุธ ต้อนรับ เอกอัครราชทูตสหพันธ์สาธารณรัฐเยอรมนีประจําประเทศไทย ในโอกาสอําลาตําแหน่ง
เมื่อวันที่ 12 กรกฎาคม 2566 เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ให้การต้อนรับ นายเก-ออร์ค ชมิท (H.E. Mr. Georg Schmidt) เอกอัครราชทูตสหพันธ์สาธารณรัฐเยอรมนีประจําประเทศไทย เข้าเยี่ยมคารวะเนื่องในโอกาสพ้นจากหน้าที่ ณ ห้องรับรองชั้น 20 กระทรวงทรัพยากรธรรมชาติและสิ่งแวดล้อม
โอกาสนี้ รมว.ทส. ได้กล่าวขอบคุณและชื่นชมการทํางานอย่างแข็งขันของเอกอัครราชทูตฯ ตลอดช่วงระยะเวลากว่า 4 ปี ที่ได้แสดงถึงความตั้งใจและการดําเนินงานอย่างเป็นรูปธรรมของสหพันธ์สาธารณรัฐเยอรมนีในการสนับสนุนประเทศต่าง ๆ เพื่อเพิ่มขีดความสามารถการลดก๊าซเรือนกระจกและปรับตัวต่อผลกระทบจากการเปลี่ยนแปลงสภาพภูมิอากาศ โดยเฉพาะโครงการ Thai Rice NAMA ที่อําเภอเดิมบางนางบวช จังหวัดสุพรรณบุรี รวมถึงความร่วมมือในโครงการต่าง ๆ ทั้งในกระทรวงฯ และกระทรวงอื่น ๆ พร้อมทั้งได้อวยพรให้การทําหน้าที่ใหม่ ในตําแหน่งเอกอัครราชทูตสหพันธ์สาธารณรัฐเยอรมนีประจําสาธารณรัฐเกาหลี ประสบความสําเร็จต่อไป
โดย เอกอัครราชทูตสหพันธ์สาธารณรัฐเยอรมนีประจําประเทศไทย มีกําหนดเดินทางไปรับตําแหน่งเอกอัครราชทูตสหพันธ์สาธารณรัฐเยอรมนีประจําสาธารณรัฐเกาหลี ในช่วงต้นเดือนสิงหาคม 2566 และเอกอัครราชทูตสหพันธ์สาธารณรัฐเยอรมนีประจําประเทศไทยท่านต่อไป จะเดินทางมารับตําแหน่งในเดือนกันยายน 2566 โดยจะมีการส่งต่อภารกิจการดําเนินงาน มิตรภาพ และความร่วมมือที่แน่นแฟ้นระหว่างไทยและสหพันธ์สาธารณรัฐเยอรมนี โดยเฉพาะความร่วมมือด้านทรัพยากรธรรมชาติและสิ่งแวดล้อม ต่อไป
รัฐบาลไทย-ข่าวทำเนียบรัฐบาล-ประชุมเตรียมความพร้อมไทยเป็นเจ้าภาพจัดการประชุมหารือด้านการเกษตร ไทย-สหราชอาณาจักร ครั้งที่ 1
วันศุกร์ที่ 14 กรกฎาคม 2566
ประชุมเตรียมความพร้อมไทยเป็นเจ้าภาพจัดการประชุมหารือด้านการเกษตร ไทย-สหราชอาณาจักร ครั้งที่ 1
รองปลัดเกษตรฯ ประชุมเตรียมความพร้อมไทยเป็นเจ้าภาพจัดการประชุมหารือด้านการเกษตร ไทย-สหราชอาณาจักร ครั้งที่ 1 เดือนสิงหาคมนี้
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ในฐานะหัวหน้าคณะฝ่ายไทยเป็นประธานการประชุมเตรียมการด้านสารัตถะฝ่ายไทย สําหรับการประชุมหารือด้านการเกษตร ไทย-สหราชอาณาจักร ครั้งที่ 1 ที่ฝ่ายไทยจะเป็นเจ้าภาพจัดประชุมฯ ในเดือนสิงหาคม 2566 โดยมี ดร.วนิดา กําเนิดเพ็ชร์ ผู้อํานวยการสํานักการเกษตรต่างประเทศ และผู้แทนจากหน่วยงานที่เกี่ยวข้องเข้าร่วมการประชุมฯ
การประชุมฯ ครั้งที่ 1 จะเป็นกลไกการหารืออย่างเป็นรูปธรรมภายหลังจากที่สหราชอาณาจักรออกจากสหภาพยุโรป และเป็นการเริ่มต้นความสัมพันธ์ด้านการเกษตรอย่างเป็นทางการ ซึ่งสืบเนื่องจากที่นายประยูร อินสกุล ปลัดกระทรวงเกษตรและสหกรณ์ ได้ลงนามบันทึกความเข้าใจว่าด้วยความร่วมมือด้านการเกษตร ระหว่างไทยและสหราชอาณาจักร ร่วมกับนางทามาร่าฟิงเกลสไตน์ ปลัดกระทรวงสิ่งแวดล้อม อาหาร และกิจการชนบท (Department for Environment, Food and Rural Affairs: DEFRA) ณ กรุงลอนดอน สหราชอาณาจักร เมื่อเดือนกุมภาพันธ์ที่ผ่านมา
รัฐบาลไทย-ข่าวทำเนียบรัฐบาล-ผู้ตรวจทาวันฯ ลงพื้นที่นครพนม ตรวจราชการรอบที่ 2 เน้นย้ำแนวนโยบาย MIND ใช้ หัว และ ใจ “ปั้นอุตสาหกรรมคู่ชุมชน”
วันศุกร์ที่ 14 กรกฎาคม 2566
14/07/2566
ผู้ตรวจทาวันฯ ลงพื้นที่นครพนม ตรวจราชการรอบที่ 2 เน้นย้ําแนวนโยบาย MIND ใช้ หัว และ ใจ “ปั้นอุตสาหกรรมคู่ชุมชน”
ผู้ตรวจทาวันฯ ลงพื้นที่นครพนม ตรวจราชการรอบที่ 2 เน้นย้ําแนวนโยบาย MIND ใช้ หัว และ ใจ “ปั้นอุตสาหกรรมคู่ชุมชน”
วันที่ 10 กรกฎาคม 2566 เวลา 9.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม เข้าตรวจราชการ ณ สํานักงานอุตสาหกรรมจังหวัดนครพนม โดยมีนายวิจิตร กิจวิรัตน์ รองผู้ว่าราชการจังหวัดนครพนมและนายชาญชัย อนุสรณ์ อุตสาหกรรมจังหวัดนครพนม พร้อมด้วยเจ้าหน้าที่ ให้การต้อนรับ โดยนายวิจิตร กิจวิรัตน์ รองผู้ว่าราชการจังหวัดนครพนม ได้หารือข้อราชการต่าง ๆ ที่เกิดขึ้นในพื้นที่จังหวัดนครพนม พร้อมประชาสัมพันธ์การลงทะเบียนใช้งานแอปพลิเคชั่น THAI D ที่สามารถใช้แทนบัตรประชาชนสําหรับยืนยันตัวตน ในการทําธุรกรรม-รับบริการกับหน่วยงานภาครัฐ ภาคเอกชนต่างๆ เพื่อรองรับการเป็นรัฐบาลดิจิทัล
เวลา 13.00 น ผู้ตรวจราชการฯ ประชุมตรวจราชการ ณ สํานักงานอุตสาหกรรมจังหวัดนครพนม โดยมีนายชาญชัย อนุสรณ์ อุตสาหกรรมจังหวัดนครพนม พร้อมด้วยข้าราชการและเจ้าหน้าที่สํานักงานอุตสาหกรรมจังหวัดนครพนม เข้ารับการตรวจราชการ โดยที่ประชุมได้รายงานผลการดําเนินงานของสํานักงานฯ ตามประเด็นการตรวจราชการ ผู้ตรวจราชการฯ เน้นย้ํา ให้ สอจ. ส่งเสริมให้สถานประกอบการอุตสาหกรรมดีมี MIND การส่งเสริมให้โรงงานทําถูกกฎหมาย การส่งเสริมด้านความปลอดภัยในโรงงาน การดูแลรักษาสิ่งแวดล้อมในโรงงานและชุมชนโดยรอบ ให้สามารถอยู่ร่วมกันได้อย่างเกื้อกูลกัน และยั่งยืนได้
เวลา 17.30 น. ผู้ตรวจราชการฯ พร้อมด้วยอุตสาหกรรมจังหวัดนครพนม และเจ้าหน้าที่ฯ เข้าร่วมกิจกรรมบวงสรวงและรําบูชาพญาศรีสัตตนาคราช ประจําปี 2566 โดยร่วมขบวนพร้อมชุดรําบูชา (ตั้งขบวน) รวมพลคนเกิดวันจันทร์และชุดรําบูชาจากอําเภอเรณูนคร ซึ่งมีพล.ต.สถาพร บุญชู พล.ต.ต.ธวัชชัย ถุงเป้า พล.ร.ต.สมาน ขันธพงษ์ พ.อ.สมหมาย บุษบา พันโทศรณณัฐ นวลมณี และนายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นําขบวนหัวหน้าส่วนราชการ เจ้าหน้าที่ ประชาชน และนักท่องเที่ยว แห่ขบวนอัญเชิญเครื่องบูชาพญาศรีสัตตนาคราช ณ ลานพญาศรีสัตตนาคราช จังหวัดนครพนม
รัฐบาลไทย-ข่าวทำเนียบรัฐบาล-รองปลัด.กษ.เป็นประธานการประชุมคณะอนุกรรมการพืชสวน ครั้งที่ 3/2566
วันศุกร์ที่ 14 กรกฎาคม 2566
รองปลัด.กษ.เป็นประธานการประชุมคณะอนุกรรมการพืชสวน ครั้งที่ 3/2566
รองปลัด.กษ.เป็นประธานการประชุมคณะอนุกรรมการพืชสวน ครั้งที่ 3/2566
นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพืชสวน ครั้งที่ 3/2566 พร้อมด้วยเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ (ห้อง 134) และระบบออนไลน์ (Zoom Meeting) ทั้งนี้ ในที่ประชุมพิจารณาประเด็นต่าง ๆ ที่สําคัญดังนี้
สถานการณ์กาแฟปี 2567 (ปีการผลิต 2566/67)
การขอนําเข้าเมล็ดกาแฟดิบอะราบิกา ปี 2566 ครั้งที่ 3 ภายใต้ความตกลง AFTA
การขอนําเข้าเมล็ดกาแฟดิบโรบัสตา ปี 2566 ครั้งที่ 3 ภายใต้ความตกลง AFTA
การขอนําเข้ากาแฟคั่ว ปี 2566 ครั้งที่ 4 ภายใต้ความตกลง AFTA
การขอนําเข้ากาแฟสําเร็จรูป ปี 2566 ครั้งที่ 4 ภายใต้ความตกลง AFTA
การขอนําเข้ากาแฟสําเร็จรูปผสม ปี 2566 ครั้งที่ 4 ภายใต้ความตกลง AFTA
(ร่าง) หลักเกณฑ์พิจารณาการนําเข้าเมล็ดกาแฟดิบและผลิตภัณฑ์กาแฟ ปี 2567
(ร่าง) แนวทางพิจารณาการนําเข้าเมล็ดกาแฟดิบและผลิตภัณฑ์กาแฟ ปี 2567
(ร่าง) กําหนดการประชุมคณะทํางานพืชกาแฟ และคณะอนุกรรมการพืชสวนปี 2566/2567 และ
(ร่าง) หนังสือนําส่ง/ลงรับ แบบฟอร์ม กวก.1 ปี 2567
รัฐบาลไทย-ข่าวทำเนียบรัฐบาล-ก.เกษตรฯ ประชุมเตรียมพร้อมจัดงาน “สีสรรพรรณไม้ เทิดไท้บรมราชินีนาถ” ครั้งที่ 15
วันศุกร์ที่ 14 กรกฎาคม 2566
ก.เกษตรฯ ประชุมเตรียมพร้อมจัดงาน “สีสรรพรรณไม้ เทิดไท้บรมราชินีนาถ” ครั้งที่ 15
ก.เกษตรฯ ประชุมเตรียมพร้อมจัดงาน “สีสรรพรรณไม้ เทิดไท้บรมราชินีนาถ” ครั้งที่ 15
นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ ได้รับมอบหมายจาก นายประยูร อินสกุล ปลัดกระทรวงเกษตรและสหกรณ์ เป็นประธานการประชุมหารือการร่วมจัดงาน “สีสรรพรรณไม้ เทิดไท้บรมราชินีนาถ” ครั้งที่ 15 ของหน่วยงานในสังกัดกระทรวงเกษตรและสหกรณ์ ครั้งที่ 1/2566 พร้อมผู้แทนหน่วยงานในสังกัดกระทรวงเกษตรและสหกรณ์ และเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ (ห้อง 123) และผ่านระบบออนไลน์ Zoom Meeting ซึ่งการจัดงานดังกล่าว เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 91 พรรษา ภายใต้แนวพระราชดําริของสมเด็จพระนางเจ้าสิริกิติ์ฯ และสอดคล้องร้อยเรียงกับแนวพระราชดําริของพระบาทสมเด็จพระเจ้าอยู่หัว สืบสาน รักษา และต่อยอด โดยในปีนี้กําหนดจัดขึ้นระหว่างวันที่ 10 - 15 สิงหาคม 2566 ณ สวนสมเด็จพระนางเจ้าสิริกิติ์ ฯ เขตจตุจักร กรุงเทพมหานคร
ทั้งนี้ ที่ประชุมได้มีมติเห็นชอบกรอบแนวคิดการจัดงาน (Theme) ของกระทรวงเกษตรและสหกรณ์ ภายใต้หัวข้อ “91 พรรษา สืบสาน สายธารแห่งน้ําพระทัย สร้างวิถีเกษตรสมัยใหม่ สู่อาหารปลอดภัย สร้างรายได้ ความเป็นอยู่ที่ยั่งยืน” พร้อมทั้ง แนวทางและรูปแบบการจัดนิทรรศการฯ จํานวน 13 หน่วยงานในสังกัดกระทรวงเกษตรและสหกรณ์ ประกอบด้วย กรมการข้าว กรมประมง กรมปศุสัตว์ กรมวิชาการเกษตร กรมหม่อนไหม กรมชลประทาน กรมฝนหลวงและการบินเกษตร
กรมพัฒนาที่ดิน สํานักงานการปฏิรูปที่เพื่อเกษตรกรรม กรมส่งเสริมการเกษตร กรมตรวจบัญชีสหกรณ์ กรมส่งเสริมสหกรณ์ และสํานักงานพิพิธภัณฑ์เกษตรเฉลิมพระเกียรติ พระบาทสมเด็จพระเจ้าอยู่หัว (องค์การมหาชน) ทั้งนี้ มูลนิธิฯ ได้กําหนดวันแถลงข่าวการจัดงาน ในวันพุธที่ 26 กรกฎาคม 2566 ณ สวนสมเด็จพระนางเจ้าสิริกิติ์ ฯ เขตจตุจักร กรุงเทพมหานคร
รัฐบาลไทย-ข่าวทำเนียบรัฐบาล-กรมเจ้าท่า รับรางวัล Special Achievement in GIS Award (SAG Awards) 2023
วันศุกร์ที่ 14 กรกฎาคม 2566
กรมเจ้าท่า รับรางวัล Special Achievement in GIS Award (SAG Awards) 2023
...
กรมเจ้าท่า รับรางวัล Special Achievement in GIS Award (SAG Awards) 2023 พร้อมเป็นหน่วยงานภาครัฐของประเทศไทยหน่วยงานเดียวที่ได้รับรางวัลในปีนี้
กรมเจ้าท่า นําโดย นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) กระทรวงคมนาคม พร้อมด้วยนายอารยัน รัตนพันธุ์ ผู้อํานวยการสํานักพัฒนาและบํารุงรักษาทางน้ํา นางสาววิศัลยา ปานเจริญ หัวหน้ากลุ่มเทคโนลีสารสนเทศ และนายจรินทร์ บุตรวงษ์ รักษาการหัวหน้ากลุ่มตรวจท่า เดินทางไปยัง San Diego Convention Center เมืองแซนดีเอโก
รัฐแคลิฟอร์เนีย ประเทศสหรัฐอเมริกา เมื่อวันที่ 12 กรกฎาคม พ.ศ. 2566 เพื่อรับมอบรางวัล Special Achievement in GIS Award หรือ SAG Awards ประจําปี 2566 จากบริษัท อีเอสอาร์ไอ ประเทศสหรัฐอเมริกา ในฐานะองค์กรที่มีการนําเทคโนโลยีสารสนเทศภูมิศาสตร์ ArcGIS มาประยุกต์ใช้ในองค์กร เพื่อเสริมสร้างและพัฒนาศักยภาพการทํางานภายในองค์กรได้อย่างเต็มประสิทธิภาพ หนึ่งในการยกระดับกรมเจ้าท่าสู่การเป็น Smart Government โดยพิจารณาจากหน่วยงานที่ใช้ซอฟต์แวร์ ArcGIS ของ ESRI จากผู้ใช้งานทั่วโลกกว่า 100,000 ราย โดย กรมเจ้าท่าเป็น 1 ใน 180 องค์กรที่ได้รับรางวัล และเป็นหน่วยงานภาครัฐในประเทศไทยหน่วยงานเดียวที่ได้รับรางวัลประจําปี 2566
ทั้งนี้ ผลงานที่ได้รับรางวัล คือ การนําเทคโนโลยีภูมิสารสนเทศและข้อมูลภาพถ่ายทางอากาศมาใช้เป็นเครื่องมือในการเพิ่มประสิทธิภาพเพื่อตรวจสอบเส้นทางน้ํา รวมถึงความเปลี่ยนแปลงของการปลูกสร้างอาคารหรือสิ่งอื่นใดล่วงล้ําลําน้ําทั่วประเทศ เปรียบเทียบภาพถ่ายปัจจุบันกับในอดีต พร้อมดําเนินการเข้าไปตรวจสอบพื้นที่จริงว่ามีการขออนุญาตอย่างถูกต้องหรือไม่ เพื่อป้องกันไม่ให้มีสิ่งปลูกสร้างที่เป็นลักษณะกีดขวางทางน้ํา เป็นการเพิ่มประสิทธิภาพการบริหารจัดการน้ํา โดยเฉพาะในช่วงฤดูมรสุมของประเทศ
รัฐบาลไทย-ข่าวทำเนียบรัฐบาล-ผู้ตรวจฯ ทาวัน ลงพื้นที่นครพนมนำทีมตรวจเยี่ยมโรงงานอุตสาหกรรมดีมี MIND
วันศุกร์ที่ 14 กรกฎาคม 2566
14/07/2566
ผู้ตรวจฯ ทาวัน ลงพื้นที่นครพนมนําทีมตรวจเยี่ยมโรงงานอุตสาหกรรมดีมี MIND
ผู้ตรวจฯ ทาวัน ลงพื้นที่นครพนมนําทีมตรวจเยี่ยมโรงงานอุตสาหกรรมดีมี MIND
วันที่ 11 กรกฎาคม 2566 เวลา 9.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม และคณะตรวจเยี่ยมสถานประกอบการ บริษัท นครพนม บีฟ (ไทยแลนด์) จํากัด อําเภอนาแก จังหวัดนครพนม ซึ่งเป็นโรงงานที่ได้รับการสนับสนุนสินเชื่อจากกองทุนพัฒนาเอสเอ็มอีตามแนวประชารัฐ ประกอบกิจการชําแหละโคขุน แปรรูปส่งออกจําหน่ายทั่วประเทศ และอยู่ระหว่างยกระดับโรงงาน ให้ได้มาตรฐานรับรองการส่งจําหน่ายต่างประเทศ โดยผู้ตรวจฯ ได้แนะนําเรื่องการขอรับรองมาตรฐานการผลิตเพื่อส่งออก และใช้น้ํายาฆ่าเชื้อช่วยลดกลิ่นจากกระบวนการผลิต รวมถึงการจัดการระบบบําบัดน้ําเสียของโรงงาน เพื่อไม่สร้างผลกระทบต่อชุมชนโดยรอบ
รัฐบาลไทย-ข่าวทำเนียบรัฐบาล-ปลัดฯ จตุพร ชูโมเดลเศรษฐกิจ BCG สู่การพัฒนาท่องถิ่นควบคู่วิถีชีวิตที่ยั่งยืน
วันศุกร์ที่ 14 กรกฎาคม 2566
ปลัดฯ จตุพร ชูโมเดลเศรษฐกิจ BCG สู่การพัฒนาท่องถิ่นควบคู่วิถีชีวิตที่ยั่งยืน
ปลัดฯ จตุพร ชูโมเดลเศรษฐกิจ BCG สู่การพัฒนาท่องถิ่นควบคู่วิถีชีวิตที่ยั่งยืน
ปลัดฯ จตุพร ชูโมเดลเศรษฐกิจ BCG สู่การพัฒนาท่องถิ่นควบคู่วิถีชีวิตที่ยั่งยืน
วันที่ 13 กรกฎาคม 2566 เวลา 09.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานเปิดโครงการสัมมนา การขับเคลื่อนท้องถิ่นสู่การบริการสาธารณะระดับสากล พร้อมบรรยายพิเศษ ในหัวข้อ “โมเดลเศรษฐกิจ BCG” วาระแห่งชาติสู่การปฏิบัติ ในมิติทรัพยากรธรรมชาติและสิ่งแวดล้อม โดยมี นายภาสกร บุญญลักษม์ ผู้ว่าราชการจังหวัดกระบี่ พร้อมด้วยสมาชิกสมาคมองค์การบริหารส่วนตําบลแห่งประเทศไทย ผู้บริหารองค์กรปกครองส่วนท้องถิ่น และหน่วยงานที่เกี่ยวข้อง เข้าร่วมพิธี ณ ศูนย์แสดงสินค้า เดอะแพลทตินัม ฮอลล์ ตําบลปากน้ํา อําเภอเมือง จังหวัดกระบี่
นายจตุพร กล่าวว่า ประเทศไทยมีทรัพยากรธรรมชาติอุดมสมบูรณ์เป็นอันดับต้น ๆ ของอาเซียน แต่สิ่งสําคัญคือ จะต้องมีการจัดการที่ดี มีระบบระเบียบ เพื่อให้ทรัพยากรธรรมชาติยังคงอยู่จนถึงลูกหลาน ที่ผ่านมากระทรวงทรัพยากรธรรมชาติและสิ่งแวดล้อมได้มีการยกระดับแหล่งทรัพยากรธรรมชาติของไทยมาอย่างต่อเนื่อง ทั้งในส่วนของการขึ้นทะเบียนแหล่งมรดกโลกแล้ว 6 แห่ง อุทยานมรดกอาเซียน 7 แห่ง พื้นที่สงวนชีวมณฑล 5 แห่ง และอุทยานธรณีโลก 2 แห่ง ซึ่งสถานการณ์โลกในปัจจุบันได้ให้ความสําคัญในเรื่องการเปลี่ยนแปลงสภาพภูมิอากาศอย่างเข้มข้น ถือเป็นความท้าทายและโอกาสในการพัฒนาของประเทศไทย ที่จะมีการนําเทคโนโลยีดิจิทัลและข้อมูลสารสนเทศเข้ามาใช้มากยิ่งขึ้น รวมถึงความพยายามในระดับนานาชาติในการขับเคลื่อนประเทศไทยไปสู่สังคมคาร์บอนต่ํา ตามเป้าหมายความเป็นกลางทางคาร์บอน และเป้าหมายการปล่อยก๊าซเรือนกระจกสุทธิเป็นศูนย์ของประเทศไทย การทําข้อตกลงระหว่างประเทศที่คํานึงถึงสิ่งแวดล้อมที่จะมีมากขึ้น ซึ่งจะส่งผลต่อพฤติกรรมและวิถีชีวิตของประชาชนรูปแบบใหม่ที่เป็นมิตรกับสิ่งแวดล้อมสู่การท่องเที่ยวอย่างยั่งยืน ผ่านการต่อยอดจุดแข็งของชุมชน เชื่อมโยงปรัชญาเศรษฐกิจพอเพียง สู่การขับเคลื่อนตามแนวคิดเศรษฐกิจ BCG (Bio – Circular - Green Economy Model) เพื่อการพัฒนาประเทศให้สามารถสร้างรายได้ควบคู่กับการดูแลสิ่งแวดล้อมอย่างสมดุล
รัฐบาลไทย-ข่าวทำเนียบรัฐบาล-กระทรวงเกษตรฯ ระดมทีมร่วมจัดนิทรรศการชูแนวคิด “พอเพียง ยั่งยืน เพื่อโลก” โชว์ในงาน Sustainability EXPO 2023 (SX 2023) งานมหกรรมด้านความยั่งยืนที่ยิ่งใหญ่ที่สุดในอาเซียน
วันศุกร์ที่ 14 กรกฎาคม 2566
กระทรวงเกษตรฯ ระดมทีมร่วมจัดนิทรรศการชูแนวคิด “พอเพียง ยั่งยืน เพื่อโลก” โชว์ในงาน Sustainability EXPO 2023 (SX 2023) งานมหกรรมด้านความยั่งยืนที่ยิ่งใหญ่ที่สุดในอาเซียน
กระทรวงเกษตรฯ ระดมทีมร่วมจัดนิทรรศการชูแนวคิด “พอเพียง ยั่งยืน เพื่อโลก” โชว์ในงาน Sustainability EXPO 2023 (SX 2023) งานมหกรรมด้านความยั่งยืนที่ยิ่งใหญ่ที่สุดในอาเซียน
วันนี้ (14 ก.ค.66) นายพีรพันธ์ คอทอง รองปลัดกระทรวงเกษตรและสหกรณ์ เป็นประธานการประชุมหารือการเข้าร่วมงาน Sustainability EXPO 2023 (SX 2023) ร่วมกับผู้แทนหน่วยงานในสังกัดกระทรวงเกษตรและสหกรณ์ ได้แก่ กรมการข้าว กรมชลประทาน กรมประมง กรมปศุสัตว์ กรมพัฒนาที่ดิน กรมวิชาการเกษตร กรมส่งเสริมการเกษตร สํานักงานเศรษฐกิจการเกษตร สํานักงานพัฒนาการวิจัยการเกษตร (องค์การมหาชน) (สวก.) สถาบันวิจัยและพัฒนาพื้นที่สูง (องค์การมหาชน) (สวพส.) และกองเกษตรสารนิเทศ สํานักงานปลัดกระทรวงเกษตรและสกรณ์ โดยที่ประชุมได้มีมติเห็นชอบกําหนดแนวคิดหลัก “พอเพียง ยั่งยืน เพื่อโลก” โดยเน้นให้เห็นถึงความท้าทายที่สําคัญต่อความมั่นคงด้านอาหาร เช่น แนวโน้มปริมาณการสูญเสียอาหารในกระบวนการผลิตสินค้าเกษตร (Food Loss) และ ขยะอาหาร (Food Waste) แนวโน้มของประชากรสูงวัย ภาวะทุพโภชนาการ และภาวะโลกร้อน โดยกระทรวงเกษตรและสหกรณ์ได้ขับเคลื่อนดําเนินการเพื่อจัดการกับความเสี่ยง นอกจากนี้ จะมีการจัดแสดง (Showcase) สินค้าเกษตรที่ใช้ประโยชน์จากเทคโนโลยีนวัตกรรม มาพัฒนากระบวนการผลิตสินค้าเกษตรและอาหารที่เป็นมิตรต่อสิ่งแวดล้อม พร้อมกับสร้างรายได้และสุขภาวะที่ดี เพื่อให้เกิดความรู้ ความตระหนัก แสวงหาวิธีการปรับตัวและบรรเทาผลกระทบจากการเปลี่ยนแปลงสภาพภูมิอากาศโลก แก่ผู้เข้าร่วมงาน และพร้อมร่วมกันดําเนินการเพื่อความยั่งยืนของภาคการเกษตรและอาหาร อันเป็นการนําหลักปรัชญาของเศรษฐกิจพอเพียงมาปรับใช้ โดยกระทรวงเกษตรฯ จะรวบรวมและเตรียมนําเสนอหัวข้อต่าง ๆ ในภาคเกษตร เพื่อไปแสดงในงานดังกล่าว ต่อไป
สําหรับการจัดงาน Sustainability Expo 2023 (SX) จัดโดยบริษัท ไทยเบฟเวอเรจ จํากัด (มหาชน) ภายใต้หัวข้อหลัก "พอเพียง ยั่งยืน เพื่อโลก" ระหว่างวันที่ 29 กันยายน - 8 ตุลาคม 2566 ณ ศูนย์การประชุมแห่งชาติสิริกิติ์ โดยงาน SX 2023 คาดว่าจะมีผู้เข้าร่วมงาน ประมาณ 320,000 คน โดยมีกิจกรรมที่น่าสนใจ ได้แก่ การจัดนิทรรศการ กิจกรรมบนเวทีเพื่อแลกเปลี่ยนมุมมอง การเรียนรู้ การจําหน่ายอาหารและสินค้า Workshop สวนสนุกสําหรับเด็ก และกิจกรรมที่เชื่อมโยงระหว่างพื้นที่จัดงานกับสวนป่า โดยมีเป้าหมายเพื่อให้กลุ่มคนรุ่นใหม่มีกิจกรรมร่วมกันมุ่งเน้นสู่ความยั่งยืน
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) จัดโครงการสืบสานประเพณีถวายเทียนพรรษา ประจำปี 2566
วันศุกร์ที่ 14 กรกฎาคม 2566
บริษัท ท่าอากาศยานไทย จํากัด (มหาชน) จัดโครงการสืบสานประเพณีถวายเทียนพรรษา ประจําปี 2566
...
บริษัท ท่าอากาศยานไทย จํากัด (มหาชน)จัดโครงการสืบสานประเพณีถวายเทียนพรรษา ประจําปี 2566
นายกีรติ กิจมานะวัฒน์ ผู้อํานวยการใหญ่ บริษัท ท่าอากาศยานไทย จํากัด (มหาชน) (ทอท.) กระทรวงคมนาคม เป็นประธานในโครงการสืบสานประเพณีถวายเทียนพรรษา ประจําปี 2566 โดยมีผู้บริหารและพนักงาน ทอท. นายสาโรช พลฤทธิ์ ผู้อํานวยการเขตดอนเมือง และผู้บริหารจากสํานักงานเขตดอนเมือง เข้าร่วมโครงการ โดยถวายเทียนพรรษา พร้อมจตุปัจจัยไทยธรรมให้กับวัดดอนเมือง พระอารามหลวง ซึ่งเป็นวัดที่ตั้งอยู่ในบริเวณพื้นที่โดยรอบสํานักงานใหญ่ ทอท.และท่าอากาศยานดอนเมือง เพื่อเป็นการทํานุบํารุงพระศาสนาและสืบสานประเพณีอันดีงามของคนไทย เมื่อวันที่ 14 กรกฎาคม 2566
ทั้งนี้ ทอท. ดําเนินงานด้านความรับผิดชอบต่อสังคมและการพัฒนาที่ยั่งยืนภายใต้แนวคิดการเป็นสนามบินที่เป็นพลเมืองที่ดีของสังคมและเป็นเพื่อนบ้านที่ดีของชุมชน (Corporate Citizenship Airport)
รัฐบาลไทย-ข่าวทำเนียบรัฐบาล-กรมเจ้าท่า เร่งภารกิจขุดลอก กำจัดผักตบชวาและวัชพืช เพิ่มประสิทธิภาพการระบายน้ำ
วันศุกร์ที่ 14 กรกฎาคม 2566
กรมเจ้าท่า เร่งภารกิจขุดลอก กําจัดผักตบชวาและวัชพืช เพิ่มประสิทธิภาพการระบายน้ํา
...
กรมเจ้าท่า สํานักพัฒนาและบํารุงรักษาทางน้ํา 2 งานกําจัดผักตบชวาและวัชพืชจังหวัดอุทัยธานีและจังหวัดขัยนาท ปฎิบัติภารกิจบริเวณ แม่น้ําเจ้าพระยา ต.ธรรมมามูล และบุ่งหาดกองสิน ต.เขาท่าพระ อ.เมืองขัยนาท จ.ชัยนาท ใช้ชุดเรือเจ้าท่า ผ.4 และ ผ.8 เป็นเครื่องจักรในการปฏิบัติงาน ดําเนินการกําจัดผักตบชวาฯ ตามแผนงานจํานวน 148,000 ตัน ระยะเวลาดําเนินการ 300 วัน ผลการปฏิบัติงานถึงวันที่ 10 กรกฎาคม 2566 สามารถกําจัดผักตบชวาฯได้จํานวน 110,530 ตัน คิดเป็น ร้อยละ 74.68 ทั้งนี้ การดําเนินการจะช่วยฟื้นฟูสภาพร่องน้ํา การสัญจรทางน้ํา การระบายน้ํา การปัญหาการอุปโภค - บริโภค โดยมีประชาชนทั่วไปที่สัญจรทางน้ําผู้ประกอบการเดินเรือต่างๆ เกษตรกร ชาวประมง และผู้ที่อุปโภค - บริโภคน้ําโดยมีประชาชนในพื้นที่ได้รับประโยชน์จากการขุดลอก ประมาณ 1,500 ครัวเรือน พื้นที่ทางการเกษตร ประมาณ 400 ไร่
สํานักงานพัฒนาและบํารุงรักษาทางน้ําที่ 7 หน่วยปฏิบัติงานขุดลอกแม่น้ํานึง ตําบลทุ่งกว๋าว อําเภอเมืองปาน จังหวัดลําปาง ดําเนินการขุดลอกโดยใช้รถขุด ชม.8, ชม.14 และรถบรรทุก 6 ล้อ จํานวน 1 คัน เพื่อสนับสนุนปฏิบัติงานขุดลอก ความกว้างก้นร่องน้ํา 5.00 - 25.00 เมตร ระยะทาง 4,225 เมตร ระดับขุดลอกก้นร่องเท่ากับ 290.50 - 314.75 เมตร (ระดับน้ําทะเลปากลาง) ปริมาณวัสดุขุดลอก 84,000 ลูกบาศก์เมตร ผลที่คาดว่าจะได้รับหลังการขุดลอก เพิ่มพื้นที่รองรับน้ําในฤดูน้ําหลาก การอุปโภค บริโภค ลดปัญหาน้ําท่วมพื้นที่ทางการเกษตร การกัดเซาะตลิ่ง โดยมีประชาชนในพื้นที่ได้รับประโยชน์จากการขุดลอก จํานวน 4 หมู่บ้าน ประมาณ 525 ครัวเรือน พื้นที่ทางการเกษตร ประมาณ 1,710 ไร่
รัฐบาลไทย-ข่าวทำเนียบรัฐบาล-ออท.เยอรมนี เข้าพบรอง นรม. นายสุพัฒนพงษ์ ฯ ในโอกาสพ้นจากหน้าที่ พร้อมหารือส่งเสริมการค้า การลงทุน ความร่วมมือด้านพลังงานสะอาด และ SME
วันศุกร์ที่ 14 กรกฎาคม 2566
ออท.เยอรมนี เข้าพบรอง นรม. นายสุพัฒนพงษ์ ฯ ในโอกาสพ้นจากหน้าที่ พร้อมหารือส่งเสริมการค้า การลงทุน ความร่วมมือด้านพลังงานสะอาด และ SME
ออท.เยอรมนี เข้าพบรอง นรม. นายสุพัฒนพงษ์ ฯ ในโอกาสพ้นจากหน้าที่ พร้อมหารือส่งเสริมการค้า การลงทุน ความร่วมมือด้านพลังงานสะอาด และ SME
วันนี้ (14 กรกฎาคม 2566) เวลา 9.00 น. ณ ห้องประชุม 3 ชั้น 25 ศูนย์ Energy Complex กระทรวงพลังงาน นายเก-ออร์ค ชมิท (H.E. Mr. Georg Schmidt) เอกอัครราชทูตสหพันธ์สาธารณรัฐเยอรมนีประจําประเทศไทย เข้าเยี่ยมคารวะ นายสุพัฒนพงษ์ พันธ์มีเชาว์ รองนายกรัฐมนตรีและรัฐมนตรีว่าการกระทรวงพลังงาน ในโอกาสที่ ออท. พ้นจากหน้าที่ สรุปสาระสําคัญจากการเข้าเยี่ยมคารวะ ดังนี้
รองนายกรัฐมนตรีฯ ยินดีที่ได้พบหารือกันในวันนี้ และกล่าวขอบคุณเอกอัครราชทูตฯ สําหรับบทบาทในการส่งเสริมความสัมพันธ์ไทย-เยอรมนี ตลอดเวลาที่ปฏิบัติหน้าที่ในไทย โดยทั้งสองฝ่ายมีความร่วมมือที่ใกล้ชิดในหลายมิติ พร้อมมั่นใจว่า เอกอัครราชทูตฯ แม้จะหมดวาระในประเทศไทยแต่ความผูกพันก็จะยังคงส่งเสริมความสัมพันธ์ระหว่างทั้งสองประเทศต่อไป
เอกอัครราชทูตฯ กล่าวแสดงความรู้สึกยินดีที่ได้มาเยี่ยมคารวะ เพื่ออําลารองนายกรัฐมนตรีฯ ในวันนี้ โดยระยะเวลาที่ดํารงตําแหน่งในไทยได้ผ่านความท้าทายทั้งการแพร่ระบาดของโรคโควิด-19 รวมทั้งได้ส่งเสริมความสัมพันธ์ไทยและเยอรมนีให้ใกล้ชิด และมีความร่วมมือทั้งด้านการลงทุนและการค้า พลังงานสะอาด การพัฒนาอย่างยั่งยืน และกรอบพหุภาคี เป็นต้น
โอกาสนี้ ทั้งสองฝ่ายได้หารือกันถึงความร่วมมือด้านต่าง ๆ ดังนี้
ด้านเศรษฐกิจและพลังงานสะอาด ต่างยินดีที่การค้าและการลงทุนของทั้งสองฝ่ายมีพลวัต โดยมีบริษัทเยอรมนีจํานวนมากที่เข้ามาลงทุนในไทย โดยรองนายกรัฐมนตรีฯ กล่าวชื่นชมในนโยบายการพัฒนาเศรษฐกิจของเยอรมนี ซึ่งถือเป็นแบบอย่างที่ไทยต้องการเรียนรู้และนํามาปรับใช้ โดยเฉพาะการพัฒนาธุรกิจ SME ซึ่งมีความสําคัญต่อการพัฒนาเศรษฐกิจของไทย พร้อมกล่าวขอบคุณเอกอัครราชทูตฯ ที่มีบทบาทแข็งขันในการส่งเสริมการค้าและการลงทุนระหว่างกัน หวังว่าภาคธุรกิจของเยอรมนีจะเข้ามาลงทุนในไทยเพิ่มเติม โดยเฉพาะที่เกี่ยวข้องกับธุรกิจพลังงานสะอาด และรถยนต์ไฟฟ้า
ด้านเอกอัครราชทูตฯ กล่าวชื่นชมรัฐบาลที่ส่งเสริมนโยบายในการเปลี่ยนผ่านไปสู่การใช้พลังงานสะอาด และขอบคุณรองนายกรัฐมนตรีฯ ที่อํานวยความสะดวกและส่งเสริมการลงทุนระหว่างภาคธุรกิจของเยอรมนีและไทยมาโดยตลอด โดยประเทศไทยนับได้เป็นประเทศที่มีศักยภาพในการลงทุน และความได้เปรียบในเรื่องที่ตั้ง ยินดีจะช่วยส่งเสริมความร่วมมือในด้านพลังงานสะอาดระหว่างสองประเทศต่อไป
ความร่วมมือทวิภาคี รองนายกรัฐมนตรีฯ และเอกอัครราชทูตฯ ต่างยินดีต่อความคืบหน้าของไทยในการจัดทําความตกลงการค้าเสรีไทยกับสหภาพยุโรป ซึ่งรองนายกรัฐมนตรีฯ มองว่าจะช่วยยกระดับการพัฒนาการผลิตสินค้าไทยให้มีประสิทธิภาพ รวมถึงเพิ่มความสามารถในการแข่งขันของสินค้าไทยด้วย ด้านเอกอัครราชทูตฯ ยินดีที่ร่วมมือกับไทยเพื่อเพิ่มศักยภาพให้ธุรกิจไทย โดยเฉพาะภาคธุรกิจ SME ซึ่งเยอรมนีเชื่อมั่นว่ามีศักยภาพในการเจริญเติบโตอีกมาก
รัฐบาลไทย-ข่าวทำเนียบรัฐบาล-รองปลัดเกษตรฯ เปิดอบรมหลักสูตรวิทยาการเกษตรระดับสูง (วกส.) รุ่นที่ 4
วันศุกร์ที่ 14 กรกฎาคม 2566
รองปลัดเกษตรฯ เปิดอบรมหลักสูตรวิทยาการเกษตรระดับสูง (วกส.) รุ่นที่ 4
สร้างบุคลากรเพื่อขับเคลื่อนภาคเกษตรไทยให้เป็นผู้นําด้านวิทยาการเกษตร เทคโนโลยีและนวัตกรรม
นายเศรษฐเกียรติ กระจ่างวงษ์รองปลัดกระทรวงเกษตรและสหกรณ์ เปิดเผยภายหลังร่วมพิธีเปิดอบรมหลักสูตรวิทยาการเกษตรระดับสูง (วกส.) รุ่นที่ 4 โดยมีดร.จรัลธาดา กรรณสูต องคมนตรีในพระบาทสมเด็จพระเจ้าอยู่หัวมหาวชิราลงกรณ บดินทรเทพยวรางกูร เป็นประธาน ณห้องแกรนด์ฮอล1โรงแรมรามาการ์เด้นกรุงเทพฯว่ากระทรวงเกษตรและสหกรณ์ และมูลนิธิเกษตราธิการ สํานักงานพัฒนาการวิจัยการเกษตร (องค์การมหาชน) ได้กําหนดจัดฝึกอบรมหลักสูตรวิทยาการเกษตรระดับสูง (วกส.) รุ่นที่ 4 ระหว่างวันที่ 14กรกฎาคม- 1ธันวาคม 2566โดยมีหลักสูตรครอบคลุมเนื้อหาใน 6 ด้าน ได้แก่1)Agriculture and Cooperatives Landscape2)Agricultural Market Mechanisms3)Technology and Innovation4)Current Issues for Agriculture Development5)Research for the Futureและ 6)Leadership and Sustainability ซึ่งครอบคลุมในทุกมิติในการพัฒนาภาคการเกษตร และสอดคล้องกับนโยบายของกระทรวงเกษตรและสหกรณ์เพื่อให้ผู้เข้าร่วมการฝึกอบรมได้แลกเปลี่ยนเรียนรู้ นํามาซึ่งแนวทางการขับเคลื่อนภาคการเกษตรที่เป็นAgriChallengeรองรับความปกติใหม่ (New Normal to Next Normal)ซึ่งผู้เข้ารับการฝึกอบรมเป็นผู้บริหารระดับสูงหน่วยงานภาครัฐภาคเอกชน และภาคประชาชน จํานวน 96ท่าน
​“กระทรวงเกษตรและสหกรณ์ ได้บูรณาการความร่วมมือกับมูลนิธิเกษตราธิการ และสํานักงานพัฒนาการวิจัยการเกษตร (องค์การมหาชน) ในการจัดทําหลักสูตรวิทยาการเกษตรระดับสูง (วกส.)เพื่อให้ผู้บริหารระดับสูงสามารถขับเคลื่อนภาคการเกษตรไทยให้เป็นผู้นําในระดับนานาชาติด้วยวิทยาการเกษตร เทคโนโลยีและนวัตกรรมสมัยใหม่ภายใต้หลักการตลาดนําการผลิตและเศรษฐกิจพอเพียง เพื่อความสมดุล มั่นคงและยั่งยืนให้แก่ภาคเกษตรของประเทศไทย”รองปลัดเกษตรฯ กล่าว
​ ทั้งนี้หลักสูตรวิทยาการเกษตรระดับสูง(วกส.)จะสร้างเครือข่ายความร่วมมือที่จะเกิดขึ้นจากการฝึกอบรมในครั้งนี้และจะเป็นนิมิตรหมายอันดีที่จะนําไปสู่การขับเคลื่อนองคาพยพของภาคการเกษตร ให้สามารถผลักดันการพัฒนาสินค้าและบริการด้านการเกษตรอย่างมีประสิทธิภาพ ตลอดจนช่วยขับเคลื่อนให้ประเทศไทยสามารถบรรลุวิสัยทัศน์ประเทศไทยมีความมั่นคง มั่งคั่งยั่งยืน ต่อไป
รัฐบาลไทย-ข่าวทำเนียบรัฐบาล-“เอกพงษ์” ผู้ตรวจราชการดีอีเอส ลงพื้นที่ตรวจโครงการจังหวัดบุรีรัมย์
วันเสาร์ที่ 22 กรกฎาคม 2566
“เอกพงษ์” ผู้ตรวจราชการดีอีเอส ลงพื้นที่ตรวจโครงการจังหวัดบุรีรัมย์
“เอกพงษ์” ผู้ตรวจราชการดีอีเอส ลงพื้นที่ตรวจโครงการจังหวัดบุรีรัมย์
นายเอกพงษ์หริ่มเจริญผู้ตรวจราชการกระทรวงดิจิทัลเพื่อเศรษฐกิจและสังคม(ดีอีเอส)พร้อมคณะ ลงพื้นที่ติดตามความคืบหน้าการดําเนินงานโครงการต่างๆภายใต้แผนการตรวจราชการของผู้ตรวจราชการกระทรวงฯประจําปีพ.ศ.2566ระหว่างวันที่19 - 21ก.ค. 66จังหวัดบุรีรัมย์และประชุมกับหน่วยงานอาทิสํานักงานสถิติจังหวัดบุรีรัมย์สถานีอุตุนิยมวิทยาบุรีรัมย์โทรคมนาคมจังหวัดบุรีรัมย์สํานักงานไปรษณีย์ไทยบุรีรัมย์และสํานักงานส่งเสริมเศรษฐกิจดิจิทัลสาขาภาคอีสานตอนล่างเพื่อรับฟังสรุปผลการดําเนินงานสําคัญรวมถึงปัญหา/อุปสรรคข้อเสนอแนะ/แนวทางแก้ไขปัญหาตามความเหมาะสม จากนั้นได้ตรวจเยี่ยมสถานีอุตุนิยมวิทยาบุรีรัมย์โครงการศูนย์ดิจิทัลชุมชน(โรงเรียนบ้านโคกกลางอําเภอประโคนชัย)โครงการพัฒนาศักยภาพกลุ่มวิสาหกิจและเพิ่มคุณภาพสําหรับการปลูกผักอินทรีย์ด้วยระบบควบคุมปัจจัยการเจริญเติบโตของพืชอัตโนมัติด้วยเทคโนโลยีIoTของวิสาหกิจชุมชนหนองหว้าสามัคคีบ้านหนองหว้าอําเภอห้วยราชรวมทั้งได้ตรวจเยี่ยมโครงการโค้ดดิ้งพัฒนาSTEM (โรงเรียนบุรีรัมย์พิทยาคม)
นอกจากนี้ยังได้เข้าพบนายไชยวัฒน์จุนถิระพงศ์ผู้ว่าราชการจังหวัดบุรีรัมย์เพื่อหารือข้อราชการพร้อมทั้งขอความอนุเคราะห์ในการสนับสนุนการปฏิบัติภารกิจต่างๆของทุกหน่วยงานภายใต้สังกัดดศ.ในพื้นที่จังหวัดบุรีรัมย์เพื่อช่วยสนับสนุนการพัฒนาจังหวัดบุรีรัมย์ในอนาคต
____________
รัฐบาลไทย-ข่าวทำเนียบรัฐบาล-กรมการจัดหางาน ลงพื้นที่เมืองพัทยา สุ่มตรวจแรงงานต่างชาติ แย่งอาชีพคนไทย
วันเสาร์ที่ 22 กรกฎาคม 2566
22/07/2566
กรมการจัดหางาน ลงพื้นที่เมืองพัทยา สุ่มตรวจแรงงานต่างชาติ แย่งอาชีพคนไทย
กรมการจัดหางาน ลุยตรวจเมืองพัทยากวาดล้างคนต่างชาติลักลอบทํางานแย่งอาชีพคนไทย หากตรวจพบดําเนินคดีตามกฎหมายและส่งกลับประเทศโดยไม่มีข้อยกเว้น
นายไพโรจน์ โชติกเสถียร อธิบดีกรมการจัดหางานเปิดเผยว่า กรณีมีประชาชนแจ้งเบาะแสผ่านสื่อมวลชน ระบุว่าย่านท่องเที่ยวชายหาดเมืองพัทยามีคนต่างชาติจํานวนมากใช้รถจักรยานยนต์พ่วงข้างออกตระเวนเร่ขายอาหาร อาทิ ผลไม้ กาแฟ ไอศกรีม ในพื้นที่เมืองพัทยา ต.หนองปรือ อ.บางละมุง จ.ชลบุรี นั้น กรมการจัดหางานรับทราบเรื่องแล้วไม่นิ่งนอนใจ เร่งสั่งการสํานักงานจัดหางานจังหวัดชลบุรี ลงพื้นที่เข้าตรวจสอบพื้นที่ดังกล่าว เพื่อมิให้กระทบต่อโอกาสการมีงานทําของคนไทยจนส่งผลต่อความมั่นคงและระบบเศรษฐกิจของประเทศไทย
นายไพโรจน์กล่าวว่า เมื่อวันที่ 20 กรกฎาคม 2566 เจ้าหน้าที่สํานักงานจัดหางานจังหวัดชลบุรี ลงพื้นที่ร่วมกับสํานักงานแรงงานจังหวัดชลบุรี เทศกิจเมืองพัทยา และสถานีตํารวจภูธรเมืองพัทยา สุ่มตรวจสอบผู้ใช้รถจักรยานยนต์พ่วงข้างเร่ขายสินค้าในบริเวณท่าเรือแหลมบาลีฮาย ชายหาดพัทยา และชายหาดจอมเทียน จํานวน 23 ราย จากการตรวจสอบพบคนสัญชาติกัมพูชา จํานวน 2 ราย ไม่มีเอกสารใดมาแสดงต่อเจ้าหน้าที่ จึงควบคุมตัวส่งพนักงานสอบสวน สภ.เมืองพัทยา เพื่อดําเนินคดีในความผิด ตามพรก.การบริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม ข้อหาเป็นคนต่างด้าวทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000-50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ ส่วนที่เหลือจํานวน 21 ราย พบว่าเป็นคนไทย
โดยปีงบประมาณ พ.ศ. 2566 (วันที่ 1 ตุลาคม 2565 - 20 กรกฎาคม 2566) กรมการจัดหางานมีการตรวจสอบการทํางานของคนต่างชาติทั่วประเทศแล้ว จํานวน 461,303 คน ดําเนินคดี จํานวน 3,136 คน ในจํานวนนี้เป็นคนต่างชาติแย่งอาชีพคนไทย จํานวน 1,466 คน
“ขอขอบคุณพลเมืองดี และสื่อมวลชนที่เป็นหูเป็นตาแจ้งเบาะแสการกระทําความผิด จากนี้กรมการจัดหางานจะลงพื้นที่ตรวจสอบ และดําเนินคดีอย่างเข้มงวดกับคนต่างชาติที่แย่งอาชีพคนไทยต่อไป ทั้งในพื้นที่ที่ได้รับแจ้งเบาะแส และพื้นที่ที่พบคนต่างชาติอยู่อาศัยจํานวนมาก”อธิบดีกรมการจัดหางานกล่าว
ทั้งนี้ หากพบคนต่างชาติลักลอบทํางานโดยผิดกฎหมาย ให้แจ้งมาที่กองทะเบียนจัดหางานกลางและคุ้มครองคนหางาน กรมการจัดหางาน อาคารกระทรวงแรงงาน ชั้น 4 โทร. 02-3541-729 หรือที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือ ที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วน 1694 กรมการจัดหางาน
รัฐบาลไทย-ข่าวทำเนียบรัฐบาล-รองโฆษกรัฐบาลย้ำเตือนนายจ้างยื่นบัญชีรายชื่อแรงงานต่างด้าว 3 สัญชาติ เมียนมา กัมพูชา และลาว ภายใน 31 ก.ค.นี้
วันเสาร์ที่ 22 กรกฎาคม 2566
22/07/2566
รองโฆษกรัฐบาลย้ําเตือนนายจ้างยื่นบัญชีรายชื่อแรงงานต่างด้าว 3 สัญชาติ เมียนมา กัมพูชา และลาว ภายใน 31 ก.ค.นี้
รองโฆษกรัฐบาลย้ําเตือนนายจ้างยื่นบัญชีรายชื่อแรงงานต่างด้าว 3 สัญชาติ เมียนมา กัมพูชา และลาว ภายใน 31 ก.ค.นี้
วันที่ 22 กรกฎาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ตามมติคณะรัฐมนตรีเมื่อวันที่ 30 พฤษภาคม 2566 เห็นชอบให้คนต่างด้าวตามมติคณะรัฐมนตรีเมื่อวันที่ 5 กรกฎาคม 2565 และมติคณะรัฐมนตรีเมื่อวันที่ 7 กุมภาพันธ์ 2566 ที่ยื่นขอต่ออายุใบอนุญาตทํางานไว้เรียบร้อยแล้ว แต่เอกสารประจําตัวและหลักฐานการอนุญาตให้อยู่ในราชอาณาจักรยังไม่ครบถ้วน สามารถอยู่ต่อได้เป็นกรณีพิเศษไม่เกินวันที่ 31 กรกฎาคม 2566 นั้น
นางสาวรัชดา ย้ําเตือนให้นายจ้าง และแรงงานต่างด้าวที่ยังไม่ยื่นเอกสารหลักหลักฐาน เร่งดําเนินการให้แล้วเสร็จภายในวันที่ 31 กรกฎาคม 2566 หากพ้นกําหนด จะไม่สามารถอยู่ต่อและทํางานภายในราชอาณาจักรต่อไปได้ ทั้งนี้ หากกรมแรงงานตรวจพบคนต่างด้าวทํางานโดยไม่มีใบอนุญาตทํางาน จะดําเนินคดีและบังคับใช้กฎหมายอย่างเข้มงวดทั้งนายจ้างคนไทยและลูกจ้างคนต่างด้าว โดยคนต่างด้าวที่ทํางานโดยไม่มีใบอนุญาตทํางานหรือทํางานนอกเหนือจากที่มีสิทธิจะทําได้ มีโทษปรับตั้งแต่ 5,000 – 50,000 บาท และถูกส่งกลับประเทศต้นทาง รวมถึงห้ามขอใบอนุญาตทํางานเป็นเวลา 2 ปี นับตั้งแต่วันที่ได้รับโทษ และนายจ้างซึ่งรับคนต่างด้าวไม่มีใบอนุญาตทํางานเข้าทํางานหรือให้คนต่างด้าวทํางานนอกเหนือจากที่มีสิทธิจะทําได้ มีโทษปรับตั้งแต่ 10,000 - 100,000 บาท ต่อคนต่างด้าวที่จ้างหนึ่งคน กรณีกระทําความผิดซ้ําต้องระวางโทษจําคุกไม่เกิน 1 ปี หรือปรับตั้งแต่ 50,000 - 200,000 บาทต่อคนต่างด้าวที่จ้างหนึ่งคน หรือทั้งจําทั้งปรับ และห้ามนายจ้างจ้างคนต่างด้าวทํางานเป็นเวลา 3 ปี นับแต่วันที่ศาลมีคําพิพากษาถึงที่สุดให้ลงโทษ โดยหากมีข้อขัดข้องให้ติดต่อสํานักงานจัดหางานจังหวัด สํานักงานจัดหางานกรุงเทพมหานครพื้นที่ 1 - 10
“ขณะนี้เศรษฐกิจในประเทศไทยกําลังอยู่ในช่วงของการฟื้นฟู มีความต้องการแรงงานต่างด้าวอย่างต่อเนื่อง รัฐบาลจึงได้เปิดโอกาสให้นายจ้างสามารถจ้างแรงงานต่อได้อย่างถูกกฎหมาย โดยเฉพาะแรงงานที่เข้ามาผ่านระบบ MOU ที่มีวาระการจ้างงานครบ 4 ปี โดยนายจ้างที่มีความต้องการจ้างแรงงานกลุ่มดังกล่าว ให้รีบยื่นคําร้องขอนําคนต่างด้าวเข้ามาทํางานกับนายจ้างในประเทศ ก่อนถึงวันที่ 31 ก.ค.66 เพื่อให้แรงงานสามารถทํางานต่อได้อย่างถูกกฎหมาย” นางสาวรัชดา
รัฐบาลไทย-ข่าวทำเนียบรัฐบาล-ก.แรงงาน มอบประกาศนียบัตรเจ้าหน้าที่ป้องกันและปราบปรามการค้ามนุษย์ รุ่นที่ 7 นำนโยบายสู่การปฏิบัติอย่างมีประสิทธิภาพ
วันเสาร์ที่ 22 กรกฎาคม 2566
22/07/2566
ก.แรงงาน มอบประกาศนียบัตรเจ้าหน้าที่ป้องกันและปราบปรามการค้ามนุษย์ รุ่นที่ 7 นํานโยบายสู่การปฏิบัติอย่างมีประสิทธิภาพ
ก.แรงงาน มอบประกาศนียบัตรเจ้าหน้าที่ป้องกันและปราบปรามการค้ามนุษย์ รุ่นที่ 7 นํานโยบายสู่การปฏิบัติอย่างมีประสิทธิภาพ
วันที่22กรกฎาคม2566เวลา10.30น.นายบุญชอบสุทธมนัสวงษ์ปลัดกระทรวงแรงงานมอบหมายให้นายสมชายมรกตศรีวรรณผู้ตรวจราชการกระทรวงแรงงานเป็นประธานในพิธีปิดและมอบใบประกาศนียบัตรโครงการฝึกอบรมหลักสูตรการฝึกอบรมเพื่อแต่งตั้งเป็นพนักงานเจ้าหน้าที่ตามกฎหมายว่าด้วยการป้องกันและปราบปรามการค้ามนุษย์(ฉบับปีพ.ศ. 2565)รุ่นที่7เพื่อให้ผู้เข้ารับการอบรมมีความรู้ความเข้าใจเกี่ยวกับนโยบายการป้องกันและปราบปรามการค้ามนุษย์และการบังคับใช้แรงงานหรือบริการการให้ความช่วยเหลือผู้เสียหายจากการค้ามนุษย์และการบังคับใช้แรงงานหรือบริการตามหลักกฎหมายและหลักสากลรวมทั้งมีคุณสมบัติตามกฎกระทรวงกําหนดคุณสมบัติผู้ซึ่งจะได้รับการแต่งตั้งเป็นพนักงานเจ้าหน้าที่ตามพระราชบัญญัติป้องกันและปราบปรามการค้ามนุษย์พ.ศ. 2551และที่แก้ไขเพิ่มเติมโดยมีนางสาวโสภณาบุญ-หลงผู้อํานวยการสํานักงานเลขานุการศูนย์บัญชาการป้องกันการค้ามนุษย์ด้านแรงงานกล่าวรายงานผลการฝึกอบรมณโรงแรมดิเอมเมอรัลด์ถนนรัชดาภิเษกกรุงเทพมหานคร
นายสมชายกล่าวว่าตามที่ได้รับทราบการกล่าวรายงานจากผู้อํานวยการสํานักงานเลขานุการศูนย์บัญชาการป้องกันการค้ามนุษย์ด้านแรงงานถึงผลการฝึกอบรมฯหลักสูตรการฝึกอบรมเพื่อแต่งตั้งเป็นพนักงานเจ้าหน้าที่ตามกฎหมายว่าด้วยการป้องกันและปราบปรามการค้ามนุษย์รุ่นที่7ได้รับความรู้จากวิทยากรผู้มีความรู้และความเชี่ยวชาญด้านการป้องกันการค้ามนุษย์ทั้งภาครัฐและองค์กรพัฒนาเอกชน(NGO)โดยได้ทําการทดสอบทั้งทฤษฎีและปฏิบัติตามหลักสูตรที่กําหนดซึ่งจะได้รับการแต่งตั้งเป็นพนักงานเจ้าหน้าที่ตามกฎหมายว่าด้วยการป้องกันและปราบปรามการค้ามนุษย์ต่อไป
“ผมขอให้ผู้เข้ารับการฝึกอบรมทุกท่านได้นําความรู้ความสามารถที่ได้รับจากการอบรมในครั้งนี้รวมทั้งการใช้อํานาจหน้าที่ของพนักงานเจ้าหน้าที่ตามกฎหมายว่าด้วยการป้องกันและปราบปรามการค้ามนุษย์ในการปฏิบัติงานป้องกันและปราบปรามการค้ามนุษย์และการบังคับใช้แรงงานหรือบริการได้อย่างมีประสิทธิภาพ”นายสมชายกล่าวท้ายสุด
+++++++++++++++++++
กองเผยแพร่และประชาสัมพันธ์
รัฐบาลไทย-ข่าวทำเนียบรัฐบาล-ดีอีเอส เข้าร่วมร่วมเป็นเจ้าภาพและรับฟังเทศน์มหาชาติเวสสันดรชาดก เนื่องในสัปดาห์เผยแผ่พระพุทธศาสนา วันอาสาฬบูชาและวันเข้าพรรษา ประจำปี 2566
วันเสาร์ที่ 22 กรกฎาคม 2566
ดีอีเอส เข้าร่วมร่วมเป็นเจ้าภาพและรับฟังเทศน์มหาชาติเวสสันดรชาดก เนื่องในสัปดาห์เผยแผ่พระพุทธศาสนา วันอาสาฬบูชาและวันเข้าพรรษา ประจําปี 2566
ดีอีเอส เข้าร่วมร่วมเป็นเจ้าภาพและรับฟังเทศน์มหาชาติเวสสันดรชาดก เนื่องในสัปดาห์เผยแผ่พระพุทธศาสนา วันอาสาฬบูชาและวันเข้าพรรษา ประจําปี 2566
เมื่อวันที่21กรกฎาคม2566นางสาวกัลยาชินาธิวรที่ปรึกษาด้านต่างประเทศนางอําไพจิตรแจ่มใสผู้ช่วยปลัดกระทรวงฯและคณะข้าราชการหน่วยงานในสังกัดกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมเป็นเจ้าภาพและรับฟังเทศน์มหาชาติเวสสันดรชาดกเนื่องในสัปดาห์เผยแผ่พระพุทธศาสนาวันอาสาฬบูชาและวันเข้าพรรษาประจําปี2566เพื่อน้อมถวายเป็นพระพุทธพระบูชาในการบําเพ็ญทานบารมีขององค์สมเด็จพระสัมมาสัมพุทธเจ้าประกอบกับเป็นวันที่พระพุทธเจ้าได้ทรงประกาศพระพุทธศาสนาเป็นครั้งแรกโดยมีนายประยูรอินสกุลปลัดกระทรวงเกษตรและสหกรณ์เป็นประธานณพระอุโบสถวัดมหาธาตุยุวราชรังกฤษฎิ์ท่าพระจันทร์เขตพระนครกรุงเทพฯ
____________
รัฐบาลไทย-ข่าวทำเนียบรัฐบาล-“ทิพานัน”เผย “พล.อ.ประยุทธ์”หนุนภาพยนตร์ไทยสู่ตลาดโลก  ตามแผนส่งเสริมซอฟต์พาวเวอร์ไทยสร้างรายได้ให้กับประเทศ ต่อยอดพัฒนาเศรษฐกิจสร้างสรรค์
วันเสาร์ที่ 22 กรกฎาคม 2566
22/07/2566
“ทิพานัน”เผย “พล.อ.ประยุทธ์”หนุนภาพยนตร์ไทยสู่ตลาดโลก  ตามแผนส่งเสริมซอฟต์พาวเวอร์ไทยสร้างรายได้ให้กับประเทศ ต่อยอดพัฒนาเศรษฐกิจสร้างสรรค์
“ทิพานัน”เผย “พล.อ.ประยุทธ์”หนุนภาพยนตร์ไทยสู่ตลาดโลก  ตามแผนส่งเสริมซอฟต์พาวเวอร์ไทยสร้างรายได้ให้กับประเทศ ต่อยอดพัฒนาเศรษฐกิจสร้างสรรค์
วันที่ 22 กรกฎาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า จากกระแสความนิยมซีรีส์ จากเกาหลีใต้ เรื่อง King the Land ซึ่งได้เข้ามาถ่ายทําในประเทศไทย เป็นผลสําเร็จจากมาตรการส่งเสริมการถ่ายทําภาพยนตร์ต่างประเทศ นอกจากดึงดูดเม็ดเงินการลงทุนจากต่างประเทศแล้ว ยังได้ประชาสัมพันธ์ซอฟต์พาวเวอร์ของประเทศไทย แหล่งท่องเที่ยวและอาหารนั้น ซึ่งกําลังเป็นที่สนใจของนักท่องเที่ยวนั้น รัฐบาลภายใต้การนําของพล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ไม่เพียงแต่สนับสนุนภาพยนตร์จากต่างประเทศ แต่ยังสนับสนุนภาพยนตร์ไทยไปสู่ตลาดโลก โดยภาพยนตร์ เรื่อง “แมนสรวง” เป็นหนึ่งในภาพยนตร์ไทยที่ได้รับการคัดเลือกให้ได้รับการสนับสนุนประจําปีงบประมาณ พ.ศ.2566 จากกระทรวงวัฒนธรรมเพื่อส่งเสริมซอฟต์พาวเวอร์ไทย โดยเฉพาะอุตสาหกรรมสื่อบันเทิง โดยจากข้อมูลล่าสุด (2564) สมารถสร้างรายได้ให้กับประเทศกว่า 312,827 ล้านบาท
น.ส.ทิพานัน กล่าวว่า สําหรับภาพยนตร์เรื่อง “แมนสรวง” เป็นภาพยนตร์จินตนาการจากประวัติศาสตร์ ที่ได้รับแรงบันดาลใจจากประวัติศาสตร์ไทย สมัยรัชกาลที่ 3 ถ่ายทอดความน่าสนใจของวัฒนธรรมไทยสู่สายตาชาวโลก ซึ่งได้รับการตอบรับที่ดีเยี่ยมในเทศกาลภาพยนตร์ เมืองคานส์ 2023 มีกําหนดเข้าฉายวันที่ 24 สิงหาคมนี้ และมีแผนการเข้าฉายในประเทศต่างๆ
ทั้งนี้ กระทรวงวัฒนธรรมยังได้เปิดเผยแผนการดําเนินงานโครงการเพื่อส่งเสริมซอฟต์พาวเวอร์ความนิยมไทยของประเทศไทยในปี 2566 กว่า 971.55 ล้านบาท ประกอบด้วย โครงการส่งเสริมอุตสาหกรรมภาพยนตร์ 58.25 ล้านบาท โครงการพัฒนาต่อยอดทุนทางวัฒนธรรมที่มีศักยภาพ 893.41 ล้านบาท และโครงการด้านการต่างประเทศ 19.88 ล้านบาท
“พล.อ.ประยุทธ์มีนโยบายขับเคลื่อนซอฟต์พาวเวอร์ไทยอย่างเต็มที่ ครบคลุมทุกมิติ เพื่อต่อยอดไปสู่การพัฒนาเศรษฐกิจสร้างสรรค์ เกิดการจ้างงาน สร้างรายได้ กระตุ้นเศรษฐกิจกระจายรายได้สู่ชุมชนและประเทศอย่างต่อเนื่อง โดยเชื่อมั่นว่าจากแผนการสนับสนุนดังกล่าวในปี 2566 จะสามารถสร้างรายได้ให้กับประเทศอย่างมหาศาล”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ดีอีเอสร่วมตรวจเยี่ยมการฝึกภาคสนาม (FTX : Field Training Exercise)
วันศุกร์ที่ 21 กรกฎาคม 2566
ดีอีเอสร่วมตรวจเยี่ยมการฝึกภาคสนาม (FTX : Field Training Exercise)
ดีอีเอสร่วมตรวจเยี่ยมการฝึกภาคสนาม (FTX : Field Training Exercise)
นางสาวพิยะดา สุดกังวาลรักษาการที่ปรึกษาด้านการสื่อสารสํานักงานปลัดกระทรวงดิจิทัลเพื่อเศรษฐกิจและสังคม(ดีอีเอส)เข้าร่วมคณะตรวจเยี่ยมการฝึกภาคสนาม(FTX : Field Training Exercise)การฝึกการระดมสรรพกําลังเพื่อการทหารประจําปี2566 (กรส.๖๖)โดยมีพลเอกสิทธิพรมุสิกะสินรองปลัดกระทรวงกลาโหมเป็นประธานฯโดยการฝึกดังกล่าวจัดขึ้นระหว่างวันที่19 - 20กรกฎาคม2566 ซึ่งมีการฝึกเฉพาะด้านเทคโนโลยีสารสนเทศและการสื่อสารเพื่อเตรียมความพร้อมและเป็นการบูรณาการการสื่อสารในภาพรวมรองรับสถานการณ์วิกฤตที่กระทบกับการสื่อสารโทรคมนาคมและเป็นการเตรียมความพร้อมให้มีระบบสื่อสารที่สามารถใช้งานได้ในทุกสถานการณ์ณกรมทหารราบที่4ค่ายจิระประวัติจังหวัดนครสวรรค์
_____________
รัฐบาลไทย-ข่าวทำเนียบรัฐบาล-ข่าวทำเนียบรัฐบาล
วันจันทร์ที่ 4 กันยายน 2566
ข่าวทําเนียบรัฐบาล
ข่าวทําเนียบรัฐบาล